**PROCURĂ SPECIALĂ**

de reprezentare în Adunarea Generală Extraordinară a Acţionarilor

NOROFERT S.A.

convocată pentru 3.12.2019/4.12.2019, ora 10:00

Subsemnatul/subsemnata/subscrisa, [*a se insera numele*], [*a se insera datele de identificare ale acționarului persoană fizică (CNP) sau juridică (sediu, cod unic de înregistrare, nr. de înmatriculare la Registrul Comerțului*], [numai în cazul persoanelor juridice: reprezentată legal prin [/], în calitate de [/], cu drept de delegare a puterilor delegate prin prezenta],

deţinător/deținătoare, la data de referință stabilită pentru 22.11.2019 („**Data de Referință**”), a unui număr de [/] acţiuni, reprezentând [/]% din capitalul social al **NOROFERT S.A.**, o societate pe acțiuni cu sediul în București, Sector 5, str. Petrache Poenaru nr. 26, Camera 8, având codul unic de înregistrare 12972762 și număr de ordine în registrul comerțului: J40/4222/2000 („**Societatea**”),

împuternicesc/împuternicim prin prezenta pe Dl./Dna. [/] identificat/ă cu [/] seria [/], nr. [/], eliberat/ă de [/], la data de [/], CNP [/], având domiciliul în [/],

drept reprezentant al subsemnatului/subsemnatei/subscrisei în Adunarea Generală Extraordinară a Acționarilor Societății ce va avea loc la data de 3.12.2019 (respectiv 4.12.2019, în cazul în care cerințele de cvorum legale sau statutare nu sunt îndeplinite la prima convocare), ora 10:00, la adresa: București, Sector 5, str. Petrache Poenaru nr. 26, Camera 8 – sediul societății („**AGEA**”),

pentru a participa la și exercita în AGEA dreptul de vot aferent deținerilor mele/noastre înregistrate în Registrul Acționarilor Societății la Data de Referință, după cum urmează:

1. Aprobarea emisiunii (prin una sau mai multe runde de emisiune) de obligațiuni corporative neconvertibile în acțiuni, negarantate și cu opțiune de răscumpărare înainte de scadență la inițiativa Societății, în limita maximă a 3.000.000 de Euro, fiecare obligațiune urmând a fi emisă în Lei sau în Euro, cu o valoare nominală de 100 de Lei (sau echivalentul în Euro al acestei valori, după caz), o scadență de maxim 5 ani și o valoare maximă a dobânzii de 9% pe an, plătibilă trimestrial sau semestrial. Emisiunea/emisiunile de obligațiuni se vor derula în perioada stabilită de Consiliul de Administrație al Societății în cadrul unui interval de 1 (un) an de la data publicării în Monitorul Oficial al României a hotărârii AGEA prin care se aprobă emisiunea de obligațiuni.

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

1. Aprobarea admiterii la tranzacționare pe sistemul alternativ de tranzacționare administrat de Bursa de Valori București S.A. a obligațiunilor emise în conformitate cu punctul 1 de mai sus și întreprinderii de către Societate a tuturor acțiunilor și formalităților necesare, utile și/sau oportune în acest scop.

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

1. Împuternicirea Consiliului de Administrație al Societății în vederea efectuării tuturor demersurilor necesare și legale privind pregătirea, derularea și finalizarea emisiunii (sau emisiunilor) de obligațiuni în conformitate cu cele de mai sus, precum și în vederea admiterii acestora la tranzacționare pe sistemul alternativ de tranzacționare administrat de Bursa de Valori București S.A., inclusiv, dar fără limitare:
2. să decidă cu privire la oportunitatea, valoarea, tipul de plasament și perioada de subscriere a fiecărei emisiuni și cu privire la toate detaliile finale ale emisiunii, precum și cu privire la toate detaliile aferente admiterii obligațiunilor la tranzacționare;
3. să adopte, modifice și implementeze proceduri și să stabilească termenii și condițiile subscrierii obligațiunilor în conformitate cu limitele aprobate de AGEA;
4. să colaboreze și să negocieze și încheie contracte cu intermediari, consultanți și/sau alte societăți specializate care să ofere asistență în legătură cu emisiunea de obligațiuni și cu admiterea la tranzacționare a acestora;
5. să constatate numărul total de obligațiuni emise și fondurile atrase de Societate în urma emisiunii;
6. să redacteze și să semneze oricare documente (inclusiv prospecte de emisiune și/sau memorandum-uri de admitere la tranzacționare) și să desfășoare orice operațiuni și formalități cerute în vederea implementării emisiunii de obligațiuni și admiterii la tranzacționare a acestora;
7. să opereze înregistrările necesare în Registrul de Obligațiuni al Societății;
8. să întreprindă toate măsurile și formalitățile necesare în scopul înregistrării și efectuării publicității aferente emisiunii și admiterii la tranzacționare a obligațiunilor și să reprezinte Societatea în fața oricăror autorități, organisme sau societăți în legătură cu emiterea și admiterea la tranzacționare a obligațiunilor, inclusiv prin negocierea și încheierea de contracte cu acestea.

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

1. Având în vedere aprobarea prin hotărârea AGEA nr. 2 din 12.07.2019 a admiterii la tranzacționare a acțiunilor Societății pe sistemul alternativ de tranzacționare administrat de Bursa de Valori București S.A. (piața AeRO), împuternicirea Consiliului de Administrație al Societății în vederea întreprinderii tuturor demersurilor necesare pentru admiterea la tranzacționare a acțiunilor Societății, inclusiv, dar fără limitare:
2. semnarea oricăror documente necesare (document de prezentare/memorandum/prospect de admitere la tranzacționare, contracte cu Depozitarul Central, Bursa de Valori București SA. și consultanți autorizați etc.),
3. reprezentarea Societății în fața oricăror autorități, organisme sau societăți relevante, inclusiv Autoritatea de Supraveghere Financiară, Bursa de Valori București SA, Depozitarul Central SA, Registrul Comerțului, în legătură cu admiterea la tranzacționare și
4. luarea tuturor măsurilor și îndeplinirea tuturor formalităților necesare în scopul admiterii la tranzacționare a acțiunilor Societății.

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

1. Modificarea actului constitutiv al Societății, în principal în vederea admiterii la tranzacționare a acțiunilor Societății pe piața AeRO administrată de Bursa de Valori București S.A., după cum urmează:
   1. Art. 1 se va modifica, după cum urmează:

*1 ACȚIONARII SOCIETĂȚII*

*1.1 Datele de identificare ale fiecărui acționar, aportul fiecăruia la capitalul social, numărul de acțiuni deținut de fiecare și cota de participare din totalul capitalului social sunt menționate în Registrul Acționarilor „de tip listă” ținut în regim electronic de Societate.*

*1.2 După admiterea la tranzacționare a acțiunilor Societății pe una din piețele administrate de Bursa de Valori București S.A., lista acționarilor Societății va fi ținută de către Depozitarul Central S.A., în conformitate cu legislația aplicabilă pieței de capital și Codul Depozitarului Central.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Art. 2.1 se va modifica, după cum urmează:

*2.1 NOROFERT S.A. (“Societatea”) este persoană juridică română înființată în baza Legii nr. 31/1990, republicată, cu modificările și completările ulterioare („Legea Societăților”), având forma de societate pe acțiuni.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Art. 7.4 și 7.5 vor fi abrogate și eliminate.

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Art. 8.1 se va modifica, după cum urmează:

*8.1 Majorarea și reducerea capitalului social se va face în condițiile prevăzute de lege și de prezentul Act Constitutiv.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Art. 8.3 se va modifica, după cum urmează:
  2. *Dreptul de preferință al acționarilor va putea fi ridicat numai cu aprobarea Adunării Generale Extraordinare a Acționarilor, respectiv a Consiliului de Administrație (în cazul capitalului autorizat), în condițiile de cvorum și majoritate impuse de lege.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Se va adăuga un nou articol 9.9, la finalul Capitolului 9, după cum urmează:

*9.9 Exercitarea dreptului de retragere a acționarilor din Societate se realizează în condițiile și cu respectarea procedurilor stabilite de Legea Societăților, respectiv, ulterior admiterii la tranzacționare a acțiunilor Societății, de legislația pieței de capital.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Art. 10.1 se va modifica, după cum urmează:

*10.1 Acționarii au dreptul de a transfera în mod liber acțiunile, cu respectarea dispozițiilor legale. Fiecare transfer va opera prin înregistrare în Registrul Acționarilor, semnată de cedent și de cesionar sau de mandatarii acestora. Ulterior admiterii la tranzacționare a acțiunilor Societății, dreptul de proprietate asupra acțiunilor se va transmite potrivit prevederilor legislației pieței de capital din România.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Se va adăuga un nou articol 10.3, la finalul Capitolului 10, după cum urmează:

*10.3 Constituirea de garanții reale mobiliare asupra acțiunilor se face în conformitate cu prevederile Legii Societăților, iar ulterior admiterii la tranzacționare a acțiunilor Societății, cu reglementările aplicabile pieței de capital din România. Garanția se înregistrează în registrul acționarilor de către Societate, iar după admiterea la tranzacționare, de către Depozitarul Central S.A. Garanția se înscrie, de asemenea, în Registrul Național de Publicitate Mobiliară.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Art. 11.3 va fi abrogat și eliminat, cu renumerotarea corespunzătoare a articolelor subsecvente din Capitolul 11.

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Art. 12.3 se va modifica, după cum urmează:

*12.3 Adunarea Generală Ordinară a Acționarilor se întrunește cel puțin o dată pe an, în cel mult 4 luni de la încheierea exercițiului financiar.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Art. 12.5 se va modifica, după cum urmează:

12.5 *Adunarea Generală Extraordinară a Acționarilor se întrunește ori de cate ori este necesar pentru a lua o hotărâre cu privire la:*

1. *schimbarea formei juridice a Societății;*
2. *mutarea sediului Societății;*
3. *schimbarea obiectului de activitate al Societății;*
4. *prelungirea duratei Societății;*
5. *majorarea capitalului social al Societății;*
6. *reducerea capitalului social al Societății sau reîntregirea lui prin emisiune de noi acțiuni;*
7. *fuziunea cu alte societăți sau divizarea Societății;*
8. *dizolvarea anticipată a Societății;*
9. *conversia acțiunilor dintr-o categorie în cealaltă;*
10. *conversia unei categorii de obligațiuni în altă categorie sau în acțiuni;*
11. *emisiunea de obligațiuni;*
12. *oricare altă modificare a Actului Constitutiv sau oricare altă hotărâre pentru care este cerută aprobarea Adunării Generale Extraordinare a Acționarilor conform legii sau prezentului Act Constitutiv.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Se vor adăuga două noi articole, 12.6 și 12.7, în cadrul Capitolului 12, după cum urmează, cu renumerotarea corespunzătoare a articolelor subsecvente din Capitolul 12:

*12.6 Prin prezentul Act Constitutiv, Consiliul de Administrație este delegat și autorizat ca, pe perioada de până la data de 15 noiembrie 2022, să decidă și să majoreze capitalul social al Societății, prin una sau mai multe emisiuni de acțiuni, prin aport în numerar, cu o valoare maximă de 401.196 lei (capital autorizat). Exclusiv în vederea majorării capitalului social în condițiile anterior menționate, Consiliul de Administrație este delegat și autorizat, pentru fiecare dintre majorările de capital realizate până la nivelul capitalului autorizat, să decidă restrângerea sau ridicarea dreptului de preferință al acționarilor existenți la data respectivei majorări a capitalului social.*

*12.7 Prin prezentul Act Constitutiv se deleagă către Consiliul de Administrație exercitarea atribuțiilor privind mutarea sediului Societății și schimbarea obiectului de activitate al Societății, cu excepția obiectului și domeniului principal de activitate.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Art. 12.9 (devenit art. 12.11 în urma renumerotării) se va modifica, după cum urmează:

*12.11 Convocarea va cuprinde locul și data ținerii Adunării Generale a Acționarilor, ordinea de zi, cu menționarea explicită a tuturor problemelor care vor face obiectul dezbaterilor și orice alte elemente cerute de lege. În cazul în care pe ordinea de zi figurează numirea membrilor Consiliului de Administrație, în convocare se va menționa că lista cuprinzând informații cu privire la numele, localitatea de domiciliul și calificarea profesională ale persoanelor propuse pentru funcția de administrator se află la dispoziția acționarilor, putând fi consultată și completată de aceștia. Când pe ordinea de zi figurează propuneri pentru modificarea Actului Constitutiv, convocarea va cuprinde textul integral al propunerilor. Acționarilor le vor fi puse la dispoziție toate documentele și informațiile cerute de lege.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Art. 12.10 (în forma sa anterioară renumerotării) și art. 12.11 (în forma sa anterioară renumerotării) vor fi abrogate și eliminate, cu renumerotarea corespunzătoare a articolelor subsecvente din Capitolul 12.

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Se va adăuga un nou articol 12.12, în cadrul Capitolului 12, după cum urmează, cu renumerotarea corespunzătoare a articolelor subsecvente din Capitolul 12:

*12.12 Unul sau mai mulți acționari reprezentând, individual sau împreună, cel puțin 5% din capitalul social are /au dreptul de a introduce puncte noi pe ordinea de zi a adunării generale, respectiv de a prezenta proiecte de hotărâre pentru punctele incluse pe ordinea de zi în termen de maxim 15 zile de la publicarea convocării și în condițiile legii.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Art. 12.12 (devenit art. 12.13 în urma renumerotării) se va modifica, după cum urmează:

*12.13 Pentru validitatea deliberărilor Adunării Generale Ordinare a Acționarilor, este necesară, la prima convocare, prezența acționarilor care dețin cel puțin o pătrime (25%) din numărul total de drepturi de vot. Dacă Adunarea Generală Ordinară nu poate lucra din cauza neîndeplinirii cerinței de cvorum, la a doua convocare, cvorumul va fi considerat întrunit indiferent de numărul acționarilor prezenți. În ambele cazuri, hotărârile se vor adopta în mod valabil cu majoritatea voturilor exprimate.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Art. 12.14 (devenit art. 12.15 în urma renumerotării) se va modifica, după cum urmează:

*12.15 Potrivit legii, prin excepție, hotărârile Adunării Generale Extraordinare a Acționarilor cu privire la modificarea obiectului principal de activitate al Societății, de reducere sau de majorare a capitalului social (cu excepția majorării capitalului social prin aport în natură, ulterior admiterii acțiunilor Societății la tranzacționare), de schimbare a formei juridice, de fuziune, divizare sau de dizolvare a Societății se iau cu o majoritate de cel puțin două treimi din drepturile de vot deținute de acționarii prezenți sau reprezentați.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Se va adăuga unui nou articol 12.16, în cadrul Capitolului 12, după cum urmează (cu renumerotarea corespunzătoare a articolelor subsecvente din Capitolul 12):

*12.16 Ulterior admiterii acțiunilor Societății la tranzacționare, hotărârile de ridicare a dreptului de preferință al acționarilor de a subscrie noi acțiuni în cadrul unor operațiuni de majorare de capital social, precum și hotărârile de majorare a capitalului social prin aport în natură trebuie să fie aprobate în Adunarea Generală Extraordinară a Acționarilor la care participă acționari reprezentând cel puțin 85% din capitalul social subscris și cu votul acționarilor care dețin cel puțin ¾ (75%) din drepturile de vot. Delegarea acestor atribuții de către Adunarea Generală Extraordinară a Acționarilor către Consiliul de Administrație se va face în aceleași condiții de cvorum și majoritate.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Art. 12.16 (devenit art. 12.18 în urma renumerotării) se va modifica după cum urmează:

*12.18 Acționarii pot fi reprezentați în Adunarea Generală a Acționarilor prin alte persoane fizice/juridice pe bază de împuterniciri, în condițiile legii.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Art. 12.18 (în forma sa anterioară modificării și renumerotării) va fi abrogat și eliminat.

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Art. 12.26 (devenit art. 12.27 în urma renumerotării) se va modifica, după cum urmează:

*12.27 Nu pot fi adoptate hotărâri asupra unor puncte de pe ordinea de zi care nu au fost publicate în conformitate cu prevederile legii și ale Actului Constitutiv, cu excepția cazului în care toți acționarii au fost prezenți sau reprezentați și niciunul dintre aceștia nu s-a opus sau nu a contestat hotărârea.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Art. 13 se va reconfigura și modifica, după cum urmează (cu mențiunea că administratorii Societății nu vor fi schimbați):

1. ***ADMINISTRAREA SOCIETĂȚII***
   1. *Societatea va fi administrată de un Consiliu de Administrație alcătuit din 3 (trei) membri desemnați de Adunarea Generală Ordinară a Acționarilor. Membrii Consiliului de Administrație pot fi cetățeni români sau străini, persoane fizice sau juridice, fără limitare, în conformitate cu dispozițiile legale în vigoare. Remunerația membrilor Consiliului de Administrație va fi stabilită de către Adunarea Generală Ordinară a Acționarilor. Consiliul de Administrație este prezidat de un Președinte, ales dintre membrii săi.*
   2. *În vederea satisfacerii principiilor de guvernanță corporativă ale Bursei de Valori București care vizează competența, independența Consiliului de Administrație și separarea responsabilităților între Consiliul de Administrație și conducerea executivă, cel puțin un membru al Consiliului de Administrație va fi independent, majoritatea membrilor Consiliului de Administrație va fi formată din membri ne-executivi, iar cel puțin un membru al Consiliului de Administrație va deține competențe economice sau manageriale.*
   3. *Criteriile de independență probate pentru membrul independent sunt cele stipulate în principiile de guvernanță corporativă ale Bursei de Valori București și se referă la absența conflictelor de interese derivate din relații de familie, de afaceri sau contractuale cu Societatea și cu persoanele desemnate în funcții executive.*
   4. *În consens cu articolele anterioare, membrii Consiliului de Administrație vor dezvălui Consiliului de Administrație orice legătură de familie, de afinitate, de afaceri și orice situație care ar putea genera conflict de interes în raport cu membrii conducerii executive a Societății.*
   5. *Membrii Consiliului de Administrație își vor actualiza permanent competențele și își vor îmbunătăți cunoștințele despre Societate, în scopul îndeplinirii rolului lor atât în cadrul Consiliului de Administrație cât și, acolo unde este cazul, în comitetele Consiliului de Administrație.*
   6. *Mandatul membrilor Consiliului de Administrație are o durată de 4 (patru) ani, cu excepția cazului în care Adunarea Generală a Acționarilor hotărăște în alt mod sau vreun membru al Consiliului de Administrație renunță la mandat înainte de încheierea duratei mandatului.*
   7. *Mandatul primilor administratori numiți în Consiliul de Administrație este, potrivit legii, de 2 (doi) ani.*
   8. *Membrii Consiliului de Administrație pot fi realeși. În cazul posturilor de administratori vacante, Consiliul de Administrație va desemna noi administratori interimari până la data ținerii Adunării Generale a Acționarilor.*
   9. *Fiecare membru al Consiliului de Administrație trebuie sa încheie o asigurare de răspundere profesională, în conformitate cu prevederile exprese ale Legii 31.*
   10. *La data prezentului Act Constitutiv, membrii Consiliului de Administrație al Societății sunt:*

* ***POPESCU Vlad-Andrei****, cetățean român, născut la data de 06.05.1988 în Mun. Craiova, Jud. Dolj, domiciliat în București, Sector 5, Str. Petrache Poenaru, nr. 22, identificat cu CI seria RK nr. 406119, eliberată de S.P.C.E.P. Sector 5 la data de 26.08.2019, valabilă până la data de 06.05.2029, CNP 1880506160028 – Președinte al Consiliului de Administrație;*
* ***IVYLON MANAGEMENT S.R.L.****, o societate cu răspundere limitata cu sediul in București, Drumul Sării nr. 45 (fost nr. 27), cam. 1, sector 6, înregistrată la Oficiul Registrului Comerțului de pe lângă Tribunalul București cu nr. de ordine J40/7852/2019 si cod unic de înregistrare 41260660, prin reprezentant permanent* ***LOGOFĂTU Cristian-Ion****, cetățean român, născut la data de 15.11.1980, în București, domiciliat în str. Șoimuș nr. 23, bl. 2, sc. B, et. 2, ap. 23, sector 4, București, identificat cu CI seria RK nr. 223683, eliberată de S.P.C.E.P. Sector 4 la data de 11.10.2018, valabilă până la data de 15.11.2028, CNP 1801115440020 – membru independent; și*
* ***KUREK Zuzanna Anna****, cetățean polonez, născută la data de 19.09.1990, în Poznań, Polonia, cu adresa în București, Drm. Pădurea Neagră Nr 58A, Bl. 08/2, sc. A, Ap. 10, sector 1, identificată cu certificat de înregistrare nr. 91242 eliberat de I.G.I. – București la data de 16.11.2015 și valabil până la data de 15.11.2020, cod numeric personal (CNP) 8900919400021 – membru ne-executiv.*
  1. *Consiliul de Administrație are următoarele competențe principale:*
     + 1. *stabilirea direcțiilor principale de activitate și de dezvoltare ale Societății;*
       2. *stabilirea politicilor contabile și a sistemului de control financiar, precum și aprobarea planificării financiare;*
       3. *numirea și revocarea Președintelui Consiliului de Administrație;*
       4. *numirea și revocarea directorilor și stabilirea remunerației lor;*
       5. *supravegherea activității directorilor;*
       6. *pregătirea raportului anual, organizarea Adunării Generale a Acționarilor și implementarea hotărârilor acesteia;*
       7. *introducerea cererii pentru deschiderea procedurii insolvenței Societății, potrivit legii;*
       8. *avizarea situațiilor financiare anuale și a bugetului de venituri și cheltuieli al Societății pentru anul în curs;*
       9. *aprobarea regulamentelor interne ale Societății;*
       10. *aprobarea încheierii sau încetării/rezilierii/denunțării de acte juridice a căror valoare depășește 4.000.000 de lei pe act juridic;*
       11. *aprobarea contractării de împrumuturi (altfel decât prin emisiune de obligațiuni) și acordării de garanții, dacă valoarea cumulată a acestora, într-un an calendaristic, este mai mare de 5.000.000 de Euro (sau echivalentul în lei);*
       12. *rezolvarea altor probleme importante care țin de activitatea Societății și îndeplinirea altor atribuții încredințate de către Adunarea Generală a Acționarilor;*
       13. *aprobarea încheierii, în numele și pe seama Societății, de acte juridice prin care se dobândesc sau se înstrăinează, se închiriază, se schimbă ori se constituie în garanție active din categoria activelor imobilizate ale Societății sau se închiriază active corporale pe o perioadă mai mare de 1 an, dacă valoarea acestora nu depășește, individual sau cumulat, pe durata unui exercițiu financiar, 20% din totalul activelor imobilizate, mai puțin creanțele.*
       14. *înființarea sau desființarea de puncte de lucru, sucursale și alte sedii secundare fără personalitate juridică;*
       15. *mutarea sediului Societății;*
       16. *modificarea obiectului de activitate al Societății, cu excepția domeniului și activității principale;*
       17. *majorarea capitalului social în limitele și condițiile prevăzute în prezentul Act Constitutiv.*
  2. *În structura Consiliului de Administrație pot fi create și comitete cu rol consultativ, formate din cel puțin doi membri ai Consiliului de Administrație, dintre care un membru independent, însărcinate cu desfășurarea de investigații și cu elaborarea de recomandări pentru Consiliul de Administrație, în domenii precum auditul, remunerarea administratorilor, directorilor și personalului sau nominalizarea de candidați pentru diferitele posturi de conducere. Comitetele vor înainta Consiliului de Administrație, în mod regulat, rapoarte asupra activității lor.*
  3. *Întrunirea Consiliului de Administrație va avea loc la cererea Președintelui Consiliului de Administrație sau la cererea întemeiată a celorlalți doi membri ai Consiliului de Administrație sau a directorului general, în orice moment se consideră necesar, dar cel puțin o dată la 3 (trei) luni.*
  4. *Convocatoarele ședințelor Consiliului de Administrație vor cuprinde locul și data la care ședința va avea loc și ordinea de zi a ședinței. Convocatoarele vor fi transmise membrilor Consiliului de Administrație prin scrisoare recomandată, fax sau alt mijloc de comunicare susceptibil să producă o confirmare de primire, inclusiv mesaj electronic (e-mail). În cazul urgențelor, Consiliul de Administrație are permisiunea de a lua decizii care nu au fost cuprinse în ordinea de zi.*
  5. *Ședințele Consiliului de Administrație vor avea loc în mod obișnuit la sediul Societății, însă pot avea loc și prin intermediul mijloacelor de comunicare la distantă cum ar fi teleconferință sau videoconferință (cu condiția ca aceste mijloace de comunicare la distanță să permită identificarea participanților, participarea lor efectivă la ședință și retransmiterea deliberărilor fără întrerupere) și se vor ține în mod valid cu participarea majorității membrilor Consiliului de Administrație. Deciziile Consiliului de Administrație se vor adopta în mod valabil cu votul favorabil a majorității membrilor Consiliului de Administrație prezenți la ședință, cu excepția alegerii Președintelui Consiliului de Administrație, caz în care deciziile vor fi luate cu votul majorității membrilor Consiliului de Administrație. Pentru claritate, în cazul în care la ședința Consiliului de Administrație participă doar doi membri, deciziile nu pot fi luate decât cu votul unanim al membrilor prezenți. Președintele Consiliului de Administrație nu va avea un vot decisiv în cazul parității de voturi în luarea unor decizii ale Consiliului de Administrație.*
  6. *Administratorul care are, într-o anumită operațiune, direct sau indirect, interese contrare celor ale societății trebuie să informeze despre aceasta pe ceilalți administratori și să se abțină de la deliberările privind această operațiune.*
  7. *În urma deliberării Consiliului de Administrație, secretarul ședinței Consiliului de Administrație va întocmi procesul-verbal al ședinței. Procesul-verbal va fi semnat de toți membrii Consiliului de Administrație care au participat la ședința respectivă. Semnăturile membrilor Consiliului de Administrație care au participat la ședință se vor transmite valabil către Societate prin fax sau alt mijloc de comunicare susceptibil să producă o confirmare de primire, însă procesul-verbal al ședințelor va fi semnat în original de fiecare membru participant și un original semnat de fiecare membru participant va fi primit de Societate în termen de 7 (șapte) zile lucrătoare cu începere de la data ținerii ședinței.*
  8. *Procesul-verbal al ședințelor Consiliului de Administrație va include ordinea dezbaterilor, deciziile luate, numărul de voturi și orice opinii contrare și va fi înregistrat în registrul de procese-verbale ale Consiliului de Administrație.*
  9. *Atribuțiile de conducere ale Consiliului de Administrație sunt delegate către directori, iar puterea de a reprezenta Societatea în raport cu terții aparține Directorului General. Consiliul de Administrație păstrează atribuția de reprezentare a Societății în raporturile cu directorii acesteia.*
  10. *Atribuțiile delegate directorilor de către Consiliul de Administrație sunt cele specificate în contractele de mandat încheiate între aceștia și Societate, în decizii ale Consiliului de Administrație și în prezentul Act Constitutiv. Directorii vor avea drepturile și obligațiile stabilite prin lege și prin decizia Consiliului de Administrație în acest sens.*
  11. *Directorii pot fi numiți dintre administratori, iar Președintele Consiliului de Administrație poate îndeplini și funcția de Director General.*
  12. *Administratorii își vor exercita împreună puterile de administrare și de reprezentare., conform prevederilor acestui Act Constitutiv și ale legii.*
  13. *Membrii Consiliului de Administrație pot renunța la mandat în scris.*
  14. *Președintele coordonează activitatea Consiliului de Administrație, convoacă ședințele Consiliului de Administrație și raportează în această privința către Adunarea Generală a Acționarilor. În cazul în care Președintele Consiliului de Administrație se afla în imposibilitate temporară de a-și exercita îndatoririle, Consiliul de Administrație îl poate delega pe alt administrator în cursul perioadei respective de imposibilitate temporară în vederea exercitării atribuțiilor de Președinte al Consiliului de Administrație.*
  15. *La data prezentului Act Constitutiv, Președintele Consiliului de Administrație este:*

***POPESCU Vlad-Andrei****, cetățean român, născut la data de 06.05.1988 în Mun. Craiova, Jud. Dolj, domiciliat în București, Sector 5, Str. Petrache Poenaru, nr. 22, identificat cu CI seria RK nr. 406119, eliberată de S.P.C.E.P. Sector 5 la data de 26.08.2019, valabilă până la data de 06.05.2029, CNP 1880506160028.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Art. 14.2 se va modifica, după cum urmează:
  2. *Societatea va întocmi anual bilanțul, contul de profit și pierderi și va menține o evidență a activității economico-financiare, în RON, potrivit Legii contabilității și reglementărilor contabile aplicabile.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Se va adăuga un nou Capitol 15 – Conducerea executivă a Societății, după cum urmează (cu renumerotarea corespunzătoare a capitolelor subsecvente):

*15 CONDUCEREA EXECUTIVĂ A SOCIETĂȚII*

*15.1 Conducerea activității zilnice a Societății se deleagă către directori, unul dintre aceștia fiind Director General. Directorul General va reprezenta Societatea în raporturile cu terții.*

*15.2 Societatea va întocmi anual bilanțul, contul de profit și pierderi și va menține o evidență a activității economico-financiare, în RON, potrivit Legii contabilității și reglementărilor contabile aplicabile.*

*15.3 Directorii sunt responsabili cu luarea tuturor măsurilor aferente conducerii Societății, în limitele obiectului de activitate și cu respectarea competențelor exclusive rezervate de lege sau de Actul Constitutiv Consiliului de Administrație și Adunării Generale a Acționarilor.*

*15.4 Administratorii pot solicita directorilor informații cu privire la conducerea operativă a Societății. La rândul lor, directorii vor informa Consiliul de Administrație, în mod regulat și cuprinzător, asupra operațiunilor întreprinse și asupra celor avute în vedere.*

*15.5 Directorii pot fi revocați oricând de către Consiliul de Administrație, iar în cazul în care revocarea survine fără justă cauză, directorul în cauză este îndreptățit la plata unor daune-interese corespunzătoare prejudiciilor suferite ca urmare a revocării.*

*15.6 Conform organigramei aprobate, în subordinea directorilor se afla ceilalți angajați ai Societății.*

*15.7 In exercitarea atribuțiilor lor, directorii Societății pot emite decizii.*

*15.8 Principalele atribuții ale Directorului General sunt:*

*(a) asigură conducerea executivă a Societății, pentru întreaga activitate curentă;*

*(b) încheie și desface contracte de muncă ale salariaților, în condițiile legii;*

*(c) asigură funcționarea Societății în condițiile respectării legilor aplicabile societăților, domeniului specific de activitate și pieței de capital (după admiterea la tranzacționare)*

*(d) reprezintă și angajează Societatea în toate contractele comerciale și civile, inclusiv cu furnizorii de bunuri și servicii și cu clienți, precum și în relația cu alți terți;*

*(e) urmărește atingerea obiectivelor de performanță asumate prin proiecțiile de buget de venituri și cheltuieli elaborate și*

*(f) reprezintă și angajează Societatea în raport cu instituțiile de credit și instituțiile financiare bancare sau non-bancare, având drept de deschidere, operare și închidere de conturi și drept de semnătură în bancă.*

*15.9 Atribuțiile directorului general și ale celorlalți directori executivi se completează cu prevederile din regulamentele interne ale Societății.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Art. 15.1 (devenit art. 16.1 în urma renumerotării) se va modifica, după cum urmează:

*16.1 Situațiile financiare ale Societății vor fi auditate în condițiile prevăzute de lege.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Se vor adăuga două noi articole, 16.2 și 16.3 (cu renumerotarea corespunzătoare a articolelor subsecvente din Capitolul 15, devenit Capitolul 16 în urma renumerotării), după cum urmează:

*16.2 În condițiile admiterii la tranzacționare, situațiile financiare anuale ale Societății vor fi auditate de către un auditor financiar, vor fi supuse aprobării Adunării Generale Ordinare a Acționarilor și vor fi publicate în conformitate cu prevederile legale aplicabile, inclusiv cele referitoare la piața de capital.*

*16.3 Auditorul financiar va întocmi raportul de audit asupra situațiilor financiare anuale, în care va prezenta opinia sa, din care să rezulte dacă situațiile financiare anuale prezintă o imagine fidelă a poziției financiare, a performanței financiare și a celorlalte informații referitoare la activitatea desfășurată, potrivit standardelor profesionale ale Camerei Auditorilor Financiari din România. Raportul auditorului financiar, împreună cu opinia sa vor fi prezentate Adunării Generale a Acționarilor și va fi publicat împreuna cu situațiile financiare anuale ale Societății.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Se vor adăuga două noi articole, 16.6 și 16.7, la finalul Capitolului 15 (devenit Capitolul 16 în urma renumerotării), după cum urmează:
  2. *După admiterea la tranzacționare, Societatea va organiza auditul intern în condițiile legii și normelor elaborate de Camera Auditorilor Financiari din România.*
  3. *Auditorul intern al Societății va fi numit și revocat de Consiliul de Administrație care va stabili și termenii contractului de audit.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Art. 16.2 (devenit art. 17.2 în urma renumerotării) se va modifica, după cum urmează:

*17.2 Repartizarea profitului net va fi realizată în conformitate cu prevederile legale aplicabile. Dividendele cuvenite acționarilor Societății vor fi propuse de către Consiliul de Administrație și aprobate de către Adunarea Generală Ordinară a Acționarilor, urmând a fi distribuite acționarilor în conformitate cu prevederile Legii Societăților și, ulterior admiterii la tranzacționare, în conformitate cu prevederile legislației privind piața de capital.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Se va adăuga un nou articol 17.3, la finalul Capitolului 16 (devenit Capitolul 17 în urma renumerotării) după cum urmează:

*17.3* *Ulterior admiterii la tranzacționare, Adunarea Generală Ordinară a Acționarilor va hotărî asupra datei la care va avea loc identificarea acționarilor care urmează a beneficia de dividende sau de alte drepturi, precum și asupra termenului în care acestea se vor plăti acționarilor, cu respectarea prevederilor legale.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Art. 19.3 (devenit art. 20.3 în urma renumerotării) se va modifica, după cum urmează:
  2. *Prezentul Act Constitutiv se va completa cu dispozițiile legale aplicabile, așa cum sunt acestea prevăzute în Legea Societăților, reglementările incidente domeniului principal de activitate al Societății precum și în legislația pieței de capital, ulterior admiterii la tranzacționare a acțiunilor Societății pe una din piețele administrate de Bursa de Valori București S.A.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

* 1. Se va adăuga un nou articol 20.4 la finalul Capitolului 19 (devenit Capitolul 20 în urma renumerotării), după cum urmează:
  2. *Prezentul Act Constitutiv poate fi modificat de Adunarea Generală Extraordinară a Acționarilor, cu respectarea dispozițiilor legale.*

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

1. Adoptarea unei versiuni actualizate a actului constitutiv al Societății care să reflecte modificările menționate mai sus și autorizarea și împuternicirea Președintelui Consiliului de Administrație al Societății, cu drept de substituire/subdelegare, în vederea semnării acesteia și a întreprinderii tuturor formalităților necesare în vederea implementării, depunerii, înregistrării și publicării acesteia, a hotărârii AGEA și/sau a operațiunilor aprobate prin aceasta, inclusiv reprezentarea Societății în fața oricăror autorități în acest scop.

|  |  |  |
| --- | --- | --- |
| PENTRU | ÎMPOTRIVĂ | ABŢINERE |
|  |  |  |

*Notă: Indicaţi votul dvs. prin bifarea cu un „X” a uneia dintre căsuţele pentru variantele „PENTRU”, „ÎMPOTRIVĂ” sau „ABŢINERE”. În situaţia în care se bifează cu „X” mai mult de o căsuţă sau nu se bifează nicio casuţă, votul respectiv este considerat nul/nu se consideră exercitat*.

Data acordării procurii speciale: [/]

**[NUME/DENUMIRE ACȚIONAR]**

\_\_\_\_\_\_\_\_\_\_\_\_\_\_\_\_\_\_\_\_\_\_

[prin [/], în calitate de [/]]